Unnur Lilja Hermannsdóttir , Jón Gunnar Ásbjörnsson og Sveinbjörn Claessen hafa bæst við eigendahóp lögmannsstofunnar Landslaga . Þau hafa öll starfað um árabil á stofunni . Tíðindin voru kunngjörn með fréttatilkynningu þessa efnis . Unnur hóf störf hjá Landslögum árið 2011 sem laganemi . Hún lauk prófi frá Háskólanum í Reykjavík 2012 og fékk málflutningsréttindi í héraði sama ár . Auk lögmannsstarfa sinnir hún starfi formanns skólanefndar Menntaskólans við Hamrahlíð og er varamaður í hæfnisnefnd lögreglu auk þess að sinna stundakennslu í kröfurétti við HR . Sérsvið hennar eru á sviði fjármálaréttar og fyrirtækjaráðgjafar . Unnur er í sambúð með lögmanninum Tómasi Magnúsi Þórhallssyni og eiga þau þriggja mánaða dóttur . Jón Gunnar lauk lagaprófi frá Háskóla Íslands árið 2011 og hóf störf hjá stofunni sama ár . Áður hafði hann starfað hjá BBA-Legal um tveggja ára skeið . Hann aflaði sér málflutningsréttinda fyrir héraði árið 2012 og fyrir Hæstarétti sex árum síðar . Hann hefur setið í laganefnd Lögmannafélags Íslans frá 2017 . Sérsvið Jóns Gunnars eru hugverka - , félaga - og samningaréttur auk málflutningsstarfa . Nú þegar liggja eftir hann þrjár ritrýndar fræðigreinar í lögfræðitímaritum , tvær á sviði réttarfars og ein á vettvangi höfundaréttar . Sambúðaraðili Jóns Gunnars er Nína Guðríður Sigurðardóttir , sem einnig er lögmaður , og eiga þau þriggja ára dóttur . Fyrrverandi fyrirliði körfuknattleiksliðs ÍR , Sveinbjörn Claessen , hóf störf á Landslögum fyrir áratug og lauk lagaprófi frá HR og aflaði sér málflutningsréttinda tveimur árum síðar . Hann sinnir meðal annars kennslu við Endurmenntun HÍ í verktaka - og útboðsrétti . Helstu sérsvið hans eru skaðabótaréttur , á því sviði hefur Sveinbjörn ritað eina fræðigrein , kröfuréttur , verktaka - og útboðsréttur auk málflutnings . Sveinbjörn er í sambúð með hjúkrunarfræðingnum Sigríði Huldu Árnadóttur . „ Landslög hafa verið starfrækt frá árinu 1971 og mun stofan því fagna 50 ára starfsafmæli á næsta ári . Á árinu 2010 sameinuðust Landslög og LM Lögmenn undir nafni Landslaga . Hjá Landslögum starfa nú 26 manns . Eigendur Landslaga eru fimmtán en alls starfa þar tuttugu lögfræðingar , þar af átján með lögmannsréttindi . Tólf þeirra hafa réttindi til málflutnings fyrir Hæstarétti og einn fyrir Landsrétti , “ segir í tilkynningu Landslaga og er tekið fram að með viðbótinni í eigendahópinn styrkist hann verulega .